Nicolaas de Wet - Wikipedia
(Aangestuur vanaf Nicolaas Jacobus de Wet)
Nicolaas Jacobus de Wet (plaas Mooifontein, distrik Aliwal-Noord, 11 September 1873 – Pretoria, 16 Maart 1960) was 'n Suid-Afrikaanse kabinetsminister, hoofregter, waarnemende goewerneur-generaal en van 1943 tot 1951 kanselier van die Universiteit van Suid-Afrika.
Hoofregter Nicolaas de Wet, ca. 1945
Waarnemende Goewerneur-generaal van Suid-Afrika
17 Julie 1943 – 1 Januarie 1946
Hoofregter van Suid-Afrika
Ernest Frederick Watermeyer
Jan Christian Smuts (1919–1924)
(1873-09-11)11 September 1873
Mooifontein, Aliwal-Noord, Kaapkolonie
6 Maart 1960 (op 86)
Pretoria, Transvaal, Unie van Suid-Afrika
Jakomina du Toit
Genl. Jan Christian Smuts en sy kabinet in 1923. Voor: sir Thomas Watt, sen. F.S. Malan, Smuts, sir Thomas Smartt en mnr. Henry Burton. Agter: Sen. Nicolaas Jacobus de Wet, kol. Deneys Reitz, sir Patrick Duncan, mnr. John William Jagger en kol. Hendrik Mentz.
De Wet verwerf in 1893 'n graad aan die Victoria-kollege en gaan na die Universiteit van Cambridge om in die regte te studeer. Hy vestig hom drie jaar later in Kaapstad as advokaat toe hy lid van die Kaapse balie word.
In September 1913 tree hy toe tot die politiek, word verkies tot Volksraadslid vir Wakkerstroom en word minister van justisie, wat hy bly tot 1924. Later verteenwoordig hy die kiesafdeling Potchefstroom. In 1921 word hy tot senator benoem en bly in die Senaat tot 1929. In 1932 word hy as regter in Transvaal aangestel.
De Wet is in 1935 benoem tot voorsitter van die Nasionale Parkeraad en in 1937 aangestel as appèlregter, voor hy op 15 Julie 1939 aangestel word as hoofregter. Van 1942 af vervul hy die pligte van die goewerneur-generaal as amptenaar belas met die uitvoerende gesag, maar hoewel hy meer as een keer die pos van voltydse goewerneur-generaal aangebied is, weier hy dit telkens.
In 1943 tree hy af as hoofregter en dien van daardie jaar tot in 1951 as kanselier van die Universiteit van Suid-Afrika. Hy sterf in 1960 in Pretoria. Die Johannesburgse voorstad Dewetshof is sowat ses jaar tevore na hom genoem.
↑ Unisa se vorige kanseliers. URL besoek op 20 Junie 2013.
Patrick Duncan Goewerneur-generaal van Suid-Afrika
1943–1946 Opgevolg deur
James Stratford Hoofregter van Suid-Afrika
1939–1943 Opgevolg deur
Jacobus Wilhelmus Sauer Minister van Justisie
1913–1924 Opgevolg deur
Ontsluit van "https://af.wikipedia.org/w/index.php?title=Nicolaas_de_Wet&oldid=1842284"
Last edited on 17 Oktober 2018, at 15:52